Polonia este ultima națională care a obținut calificarea la turneul final al Campionatului European din această vară, după ce a învins Țara Galilor, sscor 5-4 la loviturile de departajare, în finala Rutei A a barajului pentru turneul final din Germania.
Polonia s-a calificat la EURO 2024 - A învins Țara Galilor la loviturile de departajare
Scenariul de la Tbilisi (Georgia a învins Grecia la penaltiuri) s-a repetat și la Cardiff: scorul a fost 0-0 după 120 de minute și a fost nevoie de lovituri de departajare pentru a decide câștigătoarea.
Pentru polonezi au marcat Lewandowski, Szymanski, Frankowski, Zalewski și Piatek, iar galezii au punctat prin Davies, Moore, Wilson și Williams (Szczesny a apărat șutul lui James).
Astfel, Polonia va face parte din Grupa D la Euro 2024, alături de Țările de Jos, Austria și Franța.
Tot marți, Georgia s-a impus în fața Greciei la loviturile de departajare (4-2), iar Ucraina a învins Islanda (2-1) și va face parte din grupa României, alături de Belgia și Slovacia.
Grupele turneului final al Euro 2024
Grupa A: Germania, Ungaria, Scoția, Elveția
Grupa B: Spania, Albania, Croația, Italia
Grupa C: Anglia, Danemarca, Slovenia, Serbia
Grupa D: Franța, Austria, Olanda, Polonia
Grupa E: Belgia, România, Slovacia, Ucraina
Grupa F: Portugalia, Turcia, Cehia, Georgia.